Document ID: 32007D0308

KOMISIJAS LĒMUMS
(2007. gada 25. aprīlis)
par kukurūzas GA21xMON810 (MON-ØØØ21-9xMON-ØØ81Ø-6) atvasināto produktu izņemšanu no tirgus
(izziņots ar dokumenta numuru K(2007) 1810)
(Autentiski ir tikai teksti franču un holandiešu valodā)
(2007/308/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību (1), un jo īpaši tās 8. panta 6. punktu un 20. panta 6. punktu,
tā kā:
(1)
Par kukurūzas GA21xMON810 (MON-ØØØ21-9xMON-ØØ81Ø-6) atvasinātiem produktiem kā esošu produktu paziņoja Monsanto Europe S.A. (turpmāk tekstā “paziņojuma iesniedzējs”) saskaņā ar Regulas (EK) Nr. 1829/2003 (turpmāk tekstā “regula”) 8. panta 1. punkta b) apakšpunktu un 20. panta 1. punkta b) apakšpunktu, un tos iekļāva ģenētiski modificētās pārtikas un barības Kopienas reģistrā. Paziņojumā iekļāva pārtikas piedevas, barības sastāvdaļas un barības piedevas, kas ražotas no kukurūzas MON-ØØØ21-9xMON-ØØ81Ø-6.
(2)
Piekrišana kukurūzas MON-ØØØ21-9xMON-ØØ81Ø-6 sēklu laišanai Kopienas tirgū nav sniegta. Paziņojuma par kukurūzu MON-ØØØ21-9xMON-ØØ81Ø-6 iesniedzējs ar 2007. gada 1. marta vēstuli Komisijai norādīja, ka 2005. gads bija pēdējais gads, kad vispārīgi bija ļauts piedāvāt tirdzniecībā kukurūzas MON-ØØØ21-9xMON-ØØ81Ø-6 sēklas.
(3)
Paziņojuma iesniedzējs Komisijai arī norādīja, ka neplāno iesniegt pieteikumu par atļaujas atjaunošanu kukurūzas MON-ØØØ21-9xMON-ØØ81Ø-6 atvasinātajiem produktiem saskaņā ar regulas attiecīgi 8. panta 4. punkta otro daļu, 11. pantu, 20. panta 4. punkta otro daļu un 23. pantu. Tāpēc kukurūzas MON-ØØØ21-9xMON-ØØ81Ø-6 atvasinātos produktus ir aizliegts laist Kopienas tirgū pēc 2007. gada 18. aprīļa.
(4)
Pasākumi, lai nodrošinātu efektīvu kukurūzas MON-ØØØ21-9xMON-ØØ81Ø-6 sēklu izņemšanu no tirgus, nav vajadzīgi, jo šādas sēklas Kopienas tirgū laist ir aizliegts. Tā kā paziņojuma iesniedzējs pēc 2005. gada stādīšanas sezonas ir pārtraucis kukurūzas MON-ØØØ21-9xMON-ØØ81Ø-6 sēklu tirdzniecību Kopienā, no kukurūzas MON-ØØØ21-9xMON-ØØ81Ø-6 izgatavoto produktu krājumi ir izlietoti un nav paredzams, ka tie varētu atrasties tirgū pēc 2007. gada 18. aprīļa. Tomēr kādu laiku pārtikas un barības produktos varētu saglabāties nenozīmīgs kukurūzas MON-ØØØ21-9xMON-ØØ81Ø-6 vielu piemaisījums.
(5)
Tiesiskās noteiktības nolūkā ir jānosaka pārejas periods, kad pārtikas un barības produktos drīkst būt šādas vielas, neuzskatot to par regulas 4. panta 2. punkta vai 16. panta 2. punkta pārkāpumu, ja šāda klātbūtne ir nejauša vai tehniski nenovēršama.
(6)
Nosakot pieļaujamo līmeni un periodu, jāņem vērā vajadzīgais laiks, līdz faktiskā sēklu izņemšana no apgrozības tirgū ietekmē visu pārtikas un barības ķēdi. Katrā gadījumā pieļaujamais līmenis nedrīkst pārsniegt marķēšanas un izsekojamības robežvērtību, kas nepārsniedz 0,9 % un kas noteikta regulā par nejaušu vai tehniski nenovēršamu ģenētiski modificētu vielu klātbūtni pārtikā un barībā.
(7)
Jāgroza ieraksti ģenētiski modificētās pārtikas un barības Kopienas reģistrā, kurš paredzēts regulas 28. pantā, attiecībā uz kukurūzu MON-ØØØ21-9xMON-ØØ81Ø-6, lai ņemtu vērā šo lēmumu.
(8)
Notika apspriedes ar paziņojuma iesniedzēju par šajā lēmumā paredzētajiem pasākumiem.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Piecus gadus pēc šā lēmuma paziņošanas dienas tādu vielu klātbūtne, kuras satur, sastāv vai ražo no kukurūzas MON-ØØØ21-9xMON-ØØ81Ø-6, pārtikas un barības produktos, kas paziņoti atbilstīgi regulas 8. panta 1. punkta b) apakšpunktam un 20. panta 1. punkta b) apakšpunktam, ir pieļaujama, ja:
a)
šī klātbūtne ir nejauša vai tehniski nenovēršama; un
b)
tās proporcija nepārsniedz 0,9 %.
2. pants
Groza ierakstus ģenētiski modificētās pārtikas un barības Kopienas reģistrā, kurš paredzēts regulas 28. pantā, attiecībā uz kukurūzu MON-ØØØ21-9xMON-ØØ81Ø-6, lai ņemtu vērā šo lēmumu.
3. pants
Šis lēmums ir adresēts uzņēmumam Monsanto Europe S.A., Scheldelaan 460, Haven 627, B-2040 Antwerp, Beļģija, kas pārstāv uzņēmumu Monsanto Company, Amerikas Savienotās Valstis.
Briselē, 2007. gada 25. aprīlī

Labels: 7
3
17